Arthur Seyss-Inquart

Arthur Seyss-Inquart (født 22. juli 1892 i Stannern i  Mähren i Østerrike-Ungarn, henrettet 16. oktober 1946 i Nürnberg i Tyskland) var en østerriksk-tysk nasjonalsosialistisk politiker og jurist som under det meste av Andre Verdenskrig var Reichskommissar i det okkuperte Nederland.

 Liv og virke 
Bakgrunn
Under første verdenskrig ble han såret i kamp og etter krigen utdannet han seg til jurist. Seyss-Inquart utviklet høyreorienterte ideer, agiterte i 1930-årene for sammenslutning med Tyskland og ble frontfigur for nazistene i Østerrike.
Partimedlem, ledende verv
Han meldte seg inn i NSDAP i 1938 og ble i februar samme år østerriksk innenriksminister i Kurt Schuschniggs regjering etter press fra Hitler. Han var østerriksk forbundskansler 11. til 13. mars 1938, visegeneralguvernør for Polen 1939–1940 (under Hans Frank) og rikskommissær i Nederland 1940–1945. Han skal ha mislikt overgrepene begått av SS i Polen og ba om overføring til annen stilling. 
Reichskommissar i Nederland
Han ble sivil administrator for Nederland i mai 1940 straks etter okkupasjonen. Der forsøkte han å utføre sitt virke gjennom samarbeid med landets elite og den eksisterende nederlandske sivile administrasjon. I det okkuperte Nederland var Seyss-Inquart ansvarlig for etableringen av et tysk okkupasjonsregime, økonomisk utnyttelse av landet, innføring av tvangsarbeid, deportasjonen av over 100.000 nederlandske jøder til utryddelsesleirer, undertrykkelsen av februarstreiken og henrettelsen av motstandsfolk. For den nederlandske hovedstaden Amsterdam var Hans Böhmcker underordnet ham. Et av de første skrittene var etableringen av en SS-formasjon bestående av nederlendere som var villige til å samarbeide. Han avviste konsekvent samarbeid med de nazi-orienterte organisasjonene som eksisterte i landet under Anton Adriaan Mussert (1894–1946) og hans motstander Rost van Tonningen (1894–1945).[18]

I 1945 utnevnte Adolf Hitler ham testamentarisk til tysk utenriksminister.Biografi på Lemo, Tysklands historiske museum lest 1. januar 2014
Nürnbergprosessen
Etter andre verdenskrig ble Seyss-Inquart stilt for retten i Nürnbergprosessen. Ifølge Telford Taylor påtok Seyss-Inquart seg ansvar for de fleste forbrytelsene som var begått under hans ledelse i Nederland. Forsvareren anstrengte seg lite for å få klienten til å motbevise anklagene. Seyss-Inquart leverte ikke et særlig sterkt forsvar. Mange av de avgjørende bevisene kom fra den tiltaltes egen forklaring som ble stadfestet av andre vitner. Vitnene bekreftet også at Seyss-Inquart hadde forsøkt å lette byrden ved okkupasjonen for nederlenderne, særlig i de siste månedene av krigen. Seyss-Inquart innrømmet at han var antisemitt og forble lojal mot Hitler. 
Angående Anschluss fremstilte den tiltalte dette som et politisk og ikke strafferettslig spørsmål.Taylor, T. (2012). The anatomy of the Nuremberg trials: a personal memoir. Knopf. 

Han ble funnet skyldig, dømt til døden og henrettet ved henging.Gross, L. (2014). Essays on international law and organization (Vol. 1). Springer.

I varetekt oppnådde han 141 i en intelligenstest (Wechsler Adult Intelligence Scale), mot for eksempel Ernst Kaltenbrunner som skåret lavest (113) blant dem som ble testet.Zillmer, E. A., Archer, R. P., & Castino, R. (1989). Rorschach records of Nazi war criminals: A reanalysis using current scoring and interpretation practices. Journal of personality assessment, 53(1), 85–99.
miniatyr|venstre|140px|«Riksstattholder» Seyss-Inquart (i sivil) med Adolf Hitler, Heinrich Himmler og Reinhard Heydrich i Wien 1938.miniatyr|venstre|300px|Riksminister Seyss-Inquart (foran til venstre) og tyske militære ledere under bisettelsen av tidligere keiser Wilhelm II i slottsparken i Doorn i Nederland i juni 1941. I midten generalfeltmarksalk August von Mackensen. miniatyr|Den østerrikske nazisten Arthur Seyss-Inquart (1892–1946) i retten under Nürnbergprosessen etter andre verdenskrig 1946.

 Referanser 

 Eksterne lenker 




Kategori:Personer fra Okres Jihlava
Kategori:Østerrikske forbundskanslere
Kategori:Østerrikske nazister
Kategori:SS-generaler
Kategori:Tyske utenriksministre
Kategori:Tyske innenriksministre
Kategori:Advokater
Kategori:Ministre i Adolf Hitlers regjering
Kategori:Østerriksk-ungarere fra første verdenskrig
Kategori:Østerrikere fra andre verdenskrig
Kategori:Personer tilknyttet det tredje rike
Kategori:Medvirkende til Holocaust
Kategori:Medlemmer av NSDAP (innmeldt 1933–1945)
Kategori:Tiltalte i Nürnbergprosessen
Kategori:Østerrikere dømt for forbrytelser begått under andre verdenskrig
Kategori:Personer dømt for krigsforbrytelser
Kategori:Personer dømt for forbrytelser mot menneskeheten
Kategori:Henrettede personer
Kategori:Personer henrettet ved hengning
Kategori:1940-årene i Nederland
Kategori:Polen under andre verdenskrig